Eduardo Lapaitis

Eduardo Lapaitis (1931 m. gegužės 24 d. Montevidėjuje, Urugvajus) – lietuvių kilmės skulptorius, Urugvajaus lietuvių bendruomenės narys.

 Biografija 

 Kilmė, šeima 
Eduardo Lapaitis gimė Montevidėjuje, 9 asmenų šeimoje. Jo tėvas ir mama – lietuviai, atvyko į Urugvajų ieškodami darbo 1928 m. ir čia pasiliko. Tėvas dirbo metalurgijos ceche.

 Kūrybinis palikimas 
Dirbti su metalu E. Lapaitis išmoko Montevidėjo seifų gamykloje Omar Fontana SA (čia dirbo 25 metus). 1965 m. susidomėjęs metalo plastika, iš gamykloje surinktų atraižų pradėjo konstruoti kompozicijas. Pirmieji skulptoriaus darbai „La madre“ ir „El matorral“ jau tais pačiais metais buvo eksponuojami Nacionaliniame Urugvajaus plastinių menų salone.https://www.tvshow.com.uy/arte/metales-elevan-cielo.html
link=Vaizdas:Eduardo_Lapaičio_skulptūra_%22Šokis%22.jpg|alt=|kairėje|miniatiūra|290x290px|Eduardo Lapaičio skulptūra „Šokis“. Lietuvos literatūros ir meno archyvas
E. Lapaitis sulaukė didelio palaikymo ir pripažinimo Urugvajaus lietuvių bendruomenėje. Jo skulptūra „Trečiojo tūkstantmečio link“ stovi „Lietuvių aikštėje“ Montevidėjuje.

Skulptoriaus darbai pasižymi plastika, dinamika, vertikalumu. Vyrauja dangaus, laiko, erdvės, garso temos. Didžiausia kūrinių dalis pagaminta iš metalo atraižų, yra medžio elementų. Naudojamas spalvų kontrastas, ryškių spalvų akcentai.

Vienas geriausiai žinomų menininko darbų – „Intergalaktinis kokonas“ 1972 m. pelnė menininkui aukščiausią Urugvajaus įvertinimą – Urugvajaus nacionalinio plastinės ir vizualiosios dailės konkurso pagrindinį prizą.http://acervo.mnav.gub.uy/obras.php?q=na:634alt=|miniatiūra|337x337px|Eduardo Lapaičio skulptūra Lietuvių aikštėje. Lietuvos literatūros ir meno archyvas

Menininko skulptūra „Taikos kryžius“ – itin svarbi tikinčiųjų bendruomenei. Ją 1988 m. po Montevidėjaus mieste vykusios vietinių dailininkų parodos nuspręsta pastatyti „Gruta De Lourdes“ parke. Iš 1600 metalo apskritimų padarytą 2,5 metrų aukščio kryžių 1988 m. palaimino popiežius Jonas Paulius II savo vizito į Urugvajų metu.https://www.lrt.lt/naujienos/kultura/12/243130/lietuva-urugvajuje-laimes-paieskos-ii-dalis

 Eduardo Lapaitis darbai parodose 

 1965, 1966, 1971, 1972, 1974, 1975, 1978, 1979, 1978 m. Nacionalinis Urugvajaus plastinių menų salonas
 1971, 1973, 1976, 1978, 1979, 1983 m. Montevidėjo plastinių menų salonas
 1971, 1972 m. Punta del Este meno ir mokslo galerija
 1973 m. „13 šiandienos menininkų“, Švietimo ir kultūros ministerija, Nacionalinė Urugvajaus biblioteka
 1973 m. „Urugvajaus kūrėjai“, I.E.P.A.C.T.U.
 1974 m. „Šiandienos Urugvajaus kūrėjai“, Amerikos draugija (OEA)
 1974 m. „25 šiandienos Urugvajaus kūrėjai“, JAV ir Urugvajaus aljansas
 1974 m. „12 Urugvajaus skulptorių“ Urugvajaus Golfo klubas
 1977, 1978 m. „Spalvos poezija“, paroda Montevidėjo metro
 1977 m. Montevidėjaus Leopoldo galerija
 1988 m. Išeivijos dailės paroda, Dailės parodų rūmai, Vilnius
 1995 m. Paroda „Tango plastika“, Montevidėjus
 1995 m. „Plastinis menas“, paroda Kruegerio salėje, Montevidėjus
 1997 m. Urugvajaus budizmo kultūros centras „Soka Gakki“
 1999 m. „Urugvajaus artistai“ Urugvajaus pramonės, energetikos ir kasybos ministerija
 2002 m. Monumentas „Lietuvių aikštėje“ Montevėjuje, pavadinimu „Trečiojo tūkstantmečio link“
 2002 m. Paroda Urugvajaus kultūros centre
 2001, 2003 m. Amerikos kultūros draugijos paroda „Circulo de la Mancha“ Urugvajaus kultūros centras
 2005 m. Retrospektyvinė personalinė 40-mečio paroda Urugvajaus parlamente
 2007 m. nuo 1937 iki 2007 m. Apdovanotų premijomis paroda. Nacionalinis Urugvajaus vizualiųjų menų centras
 2007, 2008 m. La Pedrera parodų parkas
 2008 m. Paroda Carloso Vazo Ferreiros paveldo dienai paminėti Urugvajaus parlamente
 2009 m. Pirmoji audiovizualinė Lietuvos-Urugvajaus menininkų paroda Rio Negro
 2010, 2011 m. Kolektyvinės parodos San Jose
 2012 m. Audiovizualinė Lietuvos-Urugvajaus menininkų paroda Urugvajaus užsienio reikalų ministerijoje
 2013 m. Paroda „Monumentas muzikai“ Urugvajaus kultūros centras

 Apdovanojimai 

 1971 m. Nac. pavasario salone Salto medalis už skulptūrą
 1972 m. Urugvajaus nacionalinio plastinės ir vizualiosios dailės konkurso pagrindinis prizas
 1979 m. Urugvajaus nacionalinio plastinės ir vizualiosios dailės konkurso prizas
 2003 m. CASMU apdovanojimas
 2003 m. Morosoli kultūros premija
 2006 m. „CX Comunicaciones“ apdovanojimas
 2006 m. „premio Ariel“ apdovanojimas

 Šaltiniai 
 Lietuvos literatūros ir meno archyvas, Urugvajaus lietuvių bendruomenės archyvas

Kategorija:Urugvajaus lietuviai
Kategorija:Skulptoriai